Painopistealue 2025: Huumerauha

1. Luomme rauhaa puhua huumeista, ilman pelkoa tuomitsemisesta, ylireagoinnista, tuputtamisesta, ja paremmin tietämisestä. YAD:lla saa puhua huumeista. Kohdennamme materiaalin ja toiminnan toteuttamista erityisesti niille nuorille, joilla on laittomien huumeiden kokeilua tai käyttöä. Ehkäisemme riippuvuuksia ja huumehaittojen syntymistä madaltamalla kynnystä puhua huumeiden käytön kokeilusta tai käytöstä. 
Toimenpide: Sanoittaminen selkeästi ja toistuvasti vuoden aikana eri kanavissa: YAD:lla saa puhua huumeista (blogi, podcast, some, Street Team). Avataan vuonna 2024 tehty Huumerauhanjulistus kohta kohdalta; mitä tarkoittaa käytännössä ja kuinka asiaa voi jokainen edistää. Tuotetaan uutta materiaalia, kuten ”kivatkin tyypit käyttävät huumeita”. 

2. Vahvistamme huumerauhaa. Kampanjoimme huumerauhan puolesta kansainvälisenä “Support don’t punish!” -päivänä (Tukea, ei tuomioita). Kampanjalla rakennamme moninaista keskustelua huumeista ja tuodaan esiin YAD ry:n kanta koskien kaikkien huumeiden dekriminalisaatiota. Teemme tämän jäsenistölle näkyväksi ja käymme keskustelua asiasta eri näkökulmista. 
Toimenpide: “Support don´t punish!” -kampanja, tehtävät Street Teamiin. 

3. Tuemme rauhaan vähentämällä negaatiota ja vastakkainasettelua. Huumeita käyttävä joukko on moninainen ja tätä joukkoa ei voi yleistää tai laittaa marginaaliin. Tuomme laajasti nuorten kokemusten kirjoa esiin, puolustaen heikommassa asemassa olevia. Tuemme yhteyteen ja vertaisuuteen sekä lisäämme ymmärrystä. 
Toimenpide: Vertaistoiminta, kohtaava vertaistoiminta, Street Team ja materiaalit. YAD ry:n työntekijöille koulutukset toipumisorientaatiosta ja intersektionaalisuudesta. 

4. Vahvistamme hyvää ja toimivaa sekä mahdollistamme turvallisen yhteisön, joka on positiivinen huumejengi. Toimintamme painopiste on vertaistoiminnassa, jossa huumeita kokeillut tai käyttänyt voi turvallisesti olla rauhassa omien vahvuuksiensa äärellä. Toimintamme on päihteetöntä ja tuemme positiivisen minäkuvan vahvistamista ja tarjoamme päihteettömiä elämyksiä. 
Toimenpide: Paikallistoiminta, Jeesaajat, vertaistoiminta, Street team. 

5. Lisäämme turvallisuutta. Tuotamme faktapohjaista tietoa, riskejä vähentävää ja ehkäisevää materiaalia sekä vertaisneuvontaa. Kehitämme haittoja ja riskejä ehkäisevää työtapaa ehkäisevän päihdetyön kentällä. 
Toimenpide: Materiaalia yhteiskäytöstä ja turvallisemmasta huumeiden käytöstä. Ammattilaisille tietoa asiasta, sekä julisteita, joista käy ilmi ”Minun kanssani / tässä tilassa on turvallista puhua huumeista”. Jalkautuvaa ja kohtaavaa vertaistoimintaa tapahtumissa. 

6. Toteutamme Huumerauhanjulistuksen. Huumerauhanjulistuksessa on nuorten ajatuksia ja toiveita, kuinka kohtaaminen voisi olla turvallinen ja yhteyttä rakentava. 
Toimenpide: Koostamme ammattilaisille konkreettisia vinkkejä, kuinka nuoria tulisi kohdata palveluissa, jotta hoidon vaikuttavuus, jatkuvuus ja oikea-aikaisuus turvataan. Tuotantoon juliste ja kampanjan osa suunnataan ammattilaisille “Support, don´t punish!” -päivän yhteydessä, jossa ammattilaiset sitoutuvat noudattamaan tätä.  ”Kivatkin tyypit käyttävät huumeita” -tarroja, Huumerauhanjulistus -juliste. 

7. Huumerauhan turvaajat toimivat siellä, missä nuoret ovat. Vahvistamme nuorilta nuorille -toimintaa ja teemme sitä näkyväksi YAD ry:n Strategian 2022–2025 mukaisesti. Vahvistamme YAD ry:n jäsenyyden merkitystä.  
Toimenpide: Omalla esimerkillään nuoret luovat rauhaa ja vaihtoehtoista toimintaa huumeiden käytölle esimerkiksi lähtemällä selvänä keikoille tai toimimalla Jeesaajina eri tapahtumissa.  

